sagorsarker/bangla-wikipedia huggingface dataset:
সুভাষগ্রাম রেলওয়ে স্টেশন

সুভাষগ্রাম রেলওয়ে স্টেশন হল কলকাতা শহরতলি রেলওয়ের একটি স্টেশন। এই রেলওয়ে স্টেশনটি শিয়ালদহ রেলওয়ে স্টেশন থেকে 
আনুমানিক দূরে শিয়ালদহ–নামখানা লাইনে অবস্থিত। এটি ভারতীয় রেলের অধীনস্থ পূর্ব রেলের আওতাধীন। সুভাষগ্রাম রেলওয়ে স্টেশনটি শিয়ালদহ রেল বিভাগের ব্যস্ততম রেলওয়ে স্টেশনগুলির মধ্যে অন্যতম। দৈনিক ৮০ জোড়ারও বেশি ইএমইউ লোকাল ট্রেন এই রেলওয়ে স্টেশনের মাধ্যমে চলাচল করে। সুভাষগ্রাম রেলওয়ে স্টেশনটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলায় অবস্থিত। এই রেলওয়ে স্টেশনটি সুভাষগ্রাম ও তার পার্শ্ববর্তী এলাকাগুলিতে রেল পরিষেবা প্রদান করে।
সুভাষগ্রাম রেলওয়ে স্টেশনের অবস্থান হল । এর গড় উচ্চতা হল ।
১৮৬২ খ্রিষ্টাব্দে ইস্টার্ন বেঙ্গল রেলওয়ে শিয়ালদহ থেকে সুভাষগ্রাম পর্যন্ত বিস্তৃত ব্রডগেজ রেলপথ নির্মাণ করেছিল।
শিয়ালদহ থেকে সুভাষগ্রাম পর্যন্ত এই রেলপথটির বৈদ্যুতিকরণ প্রক্রিয়াটি ১৯৬৫–৬৬ সালে ২৫ কেভি এসি ওভারহেড সিস্টেমের দ্বারা সম্পন্ন হয়েছিল।
হইচই

হইচই ('hoichoi') হলো এসভিএফ এন্টারটেইনমেন্ট প্রাইভেট লিমিটেডের মালিকাধীনে একটি ভিডিও স্ট্রিমিং ওটিটি প্ল্যাটফর্ম, যা ২০১৭ সালের ২০শে সেপ্টেম্বর তারিখে চালু হয়। বর্তমানে হইচই অ্যান্ড্রয়েড, আইওএস, অ্যাপল টিভি ও অ্যামাজন ফায়ার টিভিতে সহজলভ্য। 
এটি বাংলা ভাষায় প্রথম সর্বোচ্চ প্ল্যাটফর্ম যা বিশ্বব্যাপী বাংলা ভাষার বিষয়বস্তুর উপর দৃষ্টি নিক্ষেপ করে।
হইচই এর সদর দপ্তর কলকাতা, পশ্চিমবঙ্গে। "হইচই" এই পরিচিতি মূলক নামটি সর্বপ্রথম রিডিফিউশন ওয়াই&আর দ্বারা সুপারিশ করা হয়। বাংলাদেশে অফলাইন সাবস্ক্রিপশনের স্ক্র্যাচ কার্ড বিক্রি তারাই প্রথম শুরু করে।
হইচই মূলত বাংলা ভাষার চলচ্চিত্র এবং বিনোদন বিষয়বস্তুর উপর দৃষ্টি নিবদ্ধ করলেও, সমস্ত বাংলা চলচ্চিত্রগুলিতে ইংরেজি সাবটাইটেল প্রদান করে। বর্তমানে হইচই প্ল্যাটফর্মে ৫০০ এর চেয়েও বেশি চলচ্চিত্র রয়েছে, যার মধ্যে ১০০ টিরও বেশি এসভিএফ প্রযোজিত চলচ্চিত্র এবং প্রায় ৪০০ টি অন্যান্য চলচ্চিত্র রয়েছে। এছাড়াও, হইচইতে ১০০০ টিরও বেশি বাংলা গান বিশ্বব্যাপী স্ট্রিমিং'র জন্য লভ্য। হৈচৈতে বিভিন্ন বাচ্চাদের বিষয়বস্তু রয়েছে এবং রোমাঞ্চক, নাটকীয়, ভয়ের, রোম্যান্স, কমেডি এর মতো বিভিন্ন জনর (প্রকারের) জুড়ে অরিজিনাল চলচ্চিত্র, ওয়েব সিরিজ এবং ছোট ছবিও লভ্য।
১৯শে সেপ্টেম্বর ২০১৮ এ হইচই-এর প্রথম বার্ষিকী উপলক্ষে তারা "হইচই সিজন ২" বলে একটি অনুষ্ঠান আয়োজিত করে যেখানে তারা তাদের আগামীদিনের পরিকল্পনাগুলি সম্পর্কে কিছুটা আলোকপাত করে জানায় যে শীঘ্রই তারা টপ-আপ কার্ডের রূপে অফলাইন পেমেন্ট দ্বারা তাদের পরিষেবায় সাবস্ক্রিপশনের জন্য ব্যবস্থা চালু করবেন। ২০১৭ জুড়ে ভালোরকমের সফলতা প্রাপ্তির পর হইচই এখন স্থানীয় পেমেন্টস এর মারফত বাংলাদেশ ও মধ্যপ্রাচ্যের বাজারেও প্রবেশ করার পরিকল্পনা করছে।
এসভিএফ কর্তৃক নির্বাচিত এবং সহ-প্রতিষ্ঠাতা বিষ্ণু মোহ্তা দ্বারা সুপারিশ করা মার্কিন বহুজাতিক সংস্থা ভিউলিফট কোম্পানী হলো হইচই-এর প্রযুক্তিগত অংশীদার, যারা প্ল্যাটফর্মটির ওটিটি স্থান নিয়ন্ত্রণ করে, তাছাড়াও সামলায় মিডিয়া ও বিনোদন বিতরণ, খরচ এবং নগদীকরণ। হৈচৈ এর অফিসিয়াল ওয়েবসাইট এবং অ্যাপ বানানো ও পরিচালনা করার দায়িত্ব এসভিএফ ২০১৬ সালের অক্টোবর মাসে "ভিউলিফট" কে দেয়।
Rediffusion Y&R হলো হইচই-এর সৃষ্টিসংক্রান্ত সংস্থা। সৃজনশীলতার দায়িত্ব পালন হিসেবে Rediffusion Y&R হইচই এর ভিজুয়াল পরিচয় সহ বিজ্ঞাপন প্রচারগুলি সামলায়।
হইচই এর লক্ষ্য হলো বিশ্বব্যাপী ২৫০ লক্ষ বাঙালি দর্শকদের কাছে পৌঁছানো। 
এর বেশ কিছু পরিষেবার জন্যে সদস্যতা মূল্য দিতে হয়। ৩ মাসের সদস্যতা মূল্য ৪৯৯/- এবং ১২ মাসের সদস্যতা মূল্য ৯৯৯/- ।
ধাতু (আয়ুর্বেদ)

আয়ুর্বেদ অনুসারে ধাতু (সংস্কৃত धातु) শরীরের গঠনকারী উপাদান, আদি ও প্রাথমিক উপাদান) এর দ্বারা সাতটি মৌলিক উপাদানকে বোঝানো হয় যা শরীরের মৌলিক গঠন (এবং কার্যকারিতাকে) তৈরি করে। এই ধাতু মূলত সাতটি। সাতটি ধাতুকে একত্রে সপ্তধাতু বলা হয়ে থাকে। আয়ুর্বেদ অনুসারে এই ধাতুসমূহের গুরুত্ব অনেক। আয়ুর্বেদে বিভিন্ন ধাতুর সাথে সম্পর্কিত রোগের জন্য ভিন্ন ভিন্ন নির্দিষ্ট চিকিৎসার বিবরণ রয়েছে।
সাতটি উপাদান নিম্নরূপ:
পারম্পারিক ধর্মগ্রন্থ অনুসারে এই সাতটি ধাতু ছাড়াও (সপ্তধাতু) ওজস নামে অষ্টম ধাতু রয়েছে যাকে মহাধাতুও বলা হয়।
ধাতু (বৌদ্ধ ধর্ম) - বৌদ্ধ ধর্মে ব্যবহৃত একটি শব্দ বা একটি স্তুপ, পালি ভাষায় "থ্রুপ"
দেবগড় জেলা

দেবগড় জেলা () পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৬ই পৌষ ১৪০০ বঙ্গাব্দে(১লা জানুয়ারি ১৯৯৪ খ্রিষ্টাব্দে) পূর্বতন সম্বলপুর জেলা থেকে নতুন জেলাটি গঠিত হয়৷ জেলাটি ওড়িশার উত্তর ওড়িশা বিভাগের অন্তর্গত৷ জেলাটির জেলাসদর দেবগড় শহরে অবস্থিত এবং দেবগড় মহকুমা নিয়ে গঠিত৷
দেবগড় ছিলো প্রাচীন বামন্ডা রাজ্যের অংশ৷ খ্রিস্টীয় একাদশ শতকে গঙ্গা রাজবংশের প্রথম রাজা সরযূ দেব শঙ্খকে নিজের রাজ্যের প্রতীক হিসাবে বেছে নিয়ে ব্রাহ্মণী নদীর তীরে নতুন রাজ্য স্থাপন করেন৷ পরবর্তীকালে দেবরাজাদের নিবাসস্থল দেবের গড় বা দেবগড় নামে পরিচিতি পায়৷
"জেলাটির উত্তরে ওড়িশা রাজ্যের সুন্দরগড় জেলা"৷ "জেলাটির উত্তর পূর্বে(ঈশান) ওড়িশা রাজ্যের সুন্দরগড় জেলা"৷ "জেলাটির পূর্বে ওড়িশা রাজ্যের অনুগুল জেলা"৷ "জেলাটির দক্ষিণ পূর্বে(অগ্নি) ওড়িশা রাজ্যের অনুগুল জেলা"৷ "জেলাটির দক্ষিণে ওড়িশা রাজ্যের অনুগুল জেলা"৷ "জেলাটির দক্ষিণ পশ্চিমে(নৈঋত) ওড়িশা রাজ্যের সম্বলপুর জেলা"৷ "জেলাটির পশ্চিমে ওড়িশা রাজ্যের সম্বলপুর জেলা"৷ "জেলাটির উত্তর পশ্চিমে(বায়ু) ওড়িশা রাজ্যের সম্বলপুর জেলা"৷
জেলাটির আয়তন ২৯৪০ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ১.৮৯%৷
দেবগড় জেলায় প্রচলিত ভাষাসমূহের পাইচিত্র তালিকা নিম্নরূপ -
এই জেলাতে বসবাসকারী অধিকাংশ ওড়িয়াভাষী সম্বলপুরি/কোশলি ভাষাতে সাবলীল৷
মোট জনসংখ্যা ২৭৪১০৮(২০০১ জনগণনা) ও ৩১২৫২০(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ৩০তম৷ ওড়িশা রাজ্যের ০.৭৪% লোক দেবগড় জেলাতে বাস করেন৷ জেলার জনঘনত্ব ২০০১ সালে ৯৩ ছিলো এবং ২০১১ সালে তা বৃদ্ধি পেয়ে ১০৬ হয়েছে জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ১৪.০১%, যা ১৯৯১-২০১১ সালের ১৭.০২% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯৭৫(সমগ্র) এবং শিশু(০-৬ বৎ) লিঙ্গানুপাত ৯২৭৷
জেলাটির স্বাক্ষরতা হার ৬০.৩৬%(২০০১) তথা ৭২.৫৭%(২০১১)৷ পুরুষ স্বাক্ষরতার হার ৭৩.৩৩%(২০০১) তথা ৮১.৯২%(২০১১)৷ নারী স্বাক্ষরতার হার ৪৭.১৮%(২০০১) তথা ৬৩.০৫% (২০১১)৷ জেলাটিতে শিশুর অনুপাত সমগ্র জনসংখ্যার ১২.৭৭%৷
চতুর্থ জাতীয় সংসদ সদস্যদের তালিকা

চতুর্থ জাতীয় সংসদ নির্বাচন বাংলাদেশে ১৯৮৮ সালের ৩ মার্চ অনুষ্ঠিত হয়। নিচে নির্বাচিত সংসদ সদস্যদের তালিকা দেয়া হল।
চাঁদপুর এম.এ. খালেক মেমোরিয়াল স্কুল এন্ড কলেজ

চাঁদপুর এম.এ. খালেক মেমোরিয়াল স্কুল এন্ড কলেজ চাঁদপুর জেলার কচুয়া উপজেলার চাঁদপুর গ্রামে অবস্থিত। ২০১৭ সালে বিদ্যালয়টি কচুয়া উপজেলার মধ্যে শ্রেষ্ঠ শিক্ষাপ্রতিষ্ঠান নির্বাচিত হয়।
১৯৭০ সালে চাঁদপুর জুনিয়র স্কুল নামে যাত্রা শুরু করে ১৯৮৬ সালে প্রতিষ্ঠানটি নবম শ্রেনী খোলার অনুমতি এবং চাঁদপুর উচ্চ বিদ্যালয় হিসাবে স্বীকৃতি লাভ করে। ১৯৯৮ সালে প্রতিষ্ঠানটি চাঁদপুর এম এ খালেক মেমোরিয়াল হাই স্কুল নামকরণ করা হয়। বর্তমানে প্রতিষ্ঠানে মোট জমির পরিমান ২.১১ একর। প্রতিষ্ঠানের ১টি প্রশাসনিক ভবনসহ ৪টি একাডেমিক ভবন রয়েছে। শিক্ষা মন্ত্রণালয় ও শিক্ষাবোর্ডের অনুমতিক্রমে ২০১০ সালে একাদশ শাখায় বিজ্ঞান, মানবিক, ও ব্যবসায় শিক্ষা বিভাগ চালুর মাধ্যমে স্কুল এন্ড কলেজ হিসাবে যাত্রা শুরু করে। ২০১৭ সালে প্রতিষ্ঠানটি কচুয়া উপজেলার মধ্যে শ্রেষ্ঠ শিক্ষাপ্রতিষ্ঠান হিসাবে নির্বাচিত হয়।
এইচ.এস.সি
এস.এস.সি (বিভাগ ভিত্তিক)
এস.এস.সি (গ্রেডিং ভিত্তিক)
জে.এস.সি
জুনিয়র বৃত্তি পরীক্ষার ফলাফল
স্কুলটি ১৯৯৫ সালে স্কাউটিং কার্যক্রমের সাথে যুক্ত হয়। ২০০২-০৩ সালে দুইজন শিক্ষার্থী থাইল্যান্ডে অনুষ্ঠিত বিশ্ব স্কাউট জাম্বুরীতে অংশগ্রহণ করে। এছাড়া ২০০৪ সালে ৭ম বাংলাদেশ ও ৪র্থ সার্ক জাম্বুরীতে নয়জন শিক্ষার্থী অংশগ্রহণ করে।
আদ্রিয়ান গোর

ব্রিগেডিয়ার আদ্রিয়ান ক্লিমেন্টস গোর, ডিএসও (; জন্ম: ১৪ মে, ১৯০০ - মৃত্যু: ৭ জুন, ১৯৯০) স্কটল্যান্ডের ডানুনে জন্মগ্রহণকারী বিখ্যাত ইংরেজ প্রথম-শ্রেণীর ক্রিকেট তারকা ও ব্রিটিশ সেনাবাহিনীর ঊর্ধ্বতন কর্মকর্তা ছিলেন। ব্রিটিশ আর্মির পক্ষে প্রথম-শ্রেণীর ক্রিকেট খেলেছেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিত ব্যাটিং করতেন আদ্রিয়ান গোর।
ব্রিটিশ সেনাবাহিনীতে কর্মকর্তা হিসেবে কাজ করতেন আদ্রিয়ান গোর। দ্বিতীয় বিশ্বযুদ্ধ চলাকালীন বীরত্বের সাথে স্বীয় দায়িত্ব পালন করেছেন তিনি। ১৯১৯ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন তিনি।
আদ্রিয়ান গোর মূলতঃ ফাস্ট মিডিয়াম বোলার হিসেবে খেলতেন। ১৯১৮ সালে কিছুটা বিলম্বে ইন-সুইং করে পূর্ণাঙ্গ বয়ষ্ক ও বিদ্যালয়ের ছাত্রদেরকে বিমোহিত করে রাখতেন। এরপূর্বে তিনি আর ক্রিকেট খেলায় অংশগ্রহণ করেননি। ঐ মৌসুমে ৭.৫১ গড়ে ৫১ উইকেট দখল করেছিলেন তিনি। ঐ মৌসুমে কোন প্রথম-শ্রেণীর ক্রিকেট খেলা অনুষ্ঠিত হয়নি। ফলশ্রুতিতে পরের বছর উইজডেন ক্রিকেটার্স অ্যালমেনাকের সংস্করণে নিয়মিতভাবে বর্ষসেরা পাঁচ ক্রিকেটার নির্বাচনে আদ্রিয়ান গোরসহ আরও চারজন সরকারী বিদ্যালয়ের ক্রিকেটারকে মনোনীত করা হয়েছিল। ১৯২১ থেকে ১৯৩২ সময়কালে মাঝে-মধ্যেই প্রথম-শ্রেণীর খেলায় ব্রিটিশ আর্মি ও অন্যান্য দলের পক্ষে খেলতেন। এ সময়কালে ৫২টি প্রথম-শ্রেণীর উইকেট পেয়েছেন গড়ে প্রায় ২২ রান খরচ করে।
এটন কলেজে অধ্যয়ন করেছেন। এ সময়েই স্বীয় ক্রিকেট প্রতিভার বিচ্ছুরণ ঘটান। এরপর স্যান্ডহার্স্টের রয়্যাল মিলিটারি কলেজে স্বল্পকাল পড়াশোনা শেষে সেকেন্ড লেফটেন্যান্ট হিসেবে কমিশন্ডপ্রাপ্ত হন।
১৭ ডিসেম্বর, ১৯১৯ তারিখে রাইফেল ব্রিগেডে যোগদান করেন তিনি। আন্তঃযুদ্ধ সময়কালের অধিকাংশ সময়ই নিজ রেজিমেন্টের ২য় ব্যাটালিয়নের দায়িত্বে ছিলেন তিনি। মূলতঃ আয়ারল্যান্ডের স্বাধীনতা যুদ্ধ চলাকালে আয়ারল্যান্ডে নিয়োজিত ছিলেন তিনি।
সেপ্টেম্বর, ১৯৩৯ সালে দ্বিতীয় বিশ্বযুদ্ধ ছড়িয়ে পড়লে আদ্রিয়ান গোরকে রাইফেল ব্রিগেডের প্রশিক্ষণ কর্মকর্তা হিসেবে দায়িত্ব প্রদান করা হয়। উইনচেস্টারের সেনা সদর দফতরে কাজ করেন। ১৯৪১ সালে গ্রীন জ্যাকেটস অফিসার ক্যাডেট ট্রেনিং ইউনিটের (ওসিটিইউ) নেতৃত্ব দেয়ার জন্যে তাকে মনোনীত করা হয়। এছাড়াও অস্ট্রিয়ায় অভিযান চলাকালীন সংক্ষিপ্ত সময়ের জন্যে ৬ষ্ঠ গোলন্দাজ বাহিনীর নেতৃত্বে ছিলেন।
৭ জুন, ১৯৯০ তারিখে কেন্টের সেলিঞ্জ এলাকার হর্টন প্রায়োরিতে ৯০ বছর বয়সে আদ্রিয়ান গোরের দেহাবসান ঘটে।
২০১৯ বাংলাদেশ প্রিমিয়ার লিগ ফাইনাল

২০১৯ বাংলাদেশ প্রিমিয়ার লিগ ফাইনাল হচ্ছে দিন/রাতে অনুষ্ঠিত টুয়েন্টি২০ ক্রিকেট ম্যাচ, যেটি ২০১৯ সালের ৮ই ফেব্রুয়ারি তারিখে ঢাকার শের-ই-বাংলা জাতীয় ক্রিকেট স্টেডিয়ামে অনুষ্ঠিত হয়। এই খেলার মাধ্যমে ২০১৯ বাংলাদেশ প্রিমিয়ার লিগের বিজয়ী দল নির্ধারিত হয়॥ ফাইনালে, ঢাকা ডাইনামাইটসকে ১৭ রানে পরাজিত করে কুমিল্লা ভিক্টোরিয়ানস দ্বিতীয় শিরোপা লাভ করে। ফাইনালে ১৪১ রান করে তামিম ইকবাল ম্যাচসেরার পুরস্কার পান। ৫৫৮ রান করে রাইলি রুশো টুর্নামেন্টের সর্বোচ্চ রান সংগ্রাহক হন। সাকিব আল হাসান ২২ উইকেট নিয়ে উইকেট শিকারে শীর্ষ হন এবং আলরাউন্ডারের নৈপুণ্যে তিনি টুর্নামেন্টের সেরা খেলোয়াড়ের পুরস্কারও লাভ করেন।
ফাইনাল ম্যাচটি শের-ই-বাংলা জাতীয় ক্রিকেট স্টেডিয়াম এ কুমিল্লা ভিক্টোরিয়ানস এবং ঢাকা ডায়নামাইটস এর মধ্যে অনুষ্ঠিত হয়। কোয়ালিফায়ার ১ এ রংপুর রাইডার্স এবং কুমিল্লা ভিক্টোরিয়ানস এর মধ্যকার ম্যাচে জয়লাভ করে কুমিল্লা ভিক্টোরিয়ানস সরাসরি ফাইনালে যায়। ঢাকা ডায়নামাইটস কোয়ালিফায়ার ২ এ রংপুর রাইডার্স কে হারিয়ে ফাইনালে উঠে।
ঢেঙ্কানাল জেলা

ঢেঙ্কানাল জেলা () পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৬ই পৌষ ১৩৫৪ বঙ্গাব্দে(১লা জানুয়ারি ১৯৪৮ খ্রিষ্টাব্দে) ঢেঙ্কানাল, হিন্দোল, তালচের, পাল লহড়া, আঠমল্লিক, অনুগুল, রেঢ়াখোল নামক ছোটো ছোটো স্বায়ত্তশাসিত রাজ্যগুলি নিয়ে ঢেঙ্কানাল জেলা গঠন করা হয়৷ ৯ই কার্তিক ১৩৫৬ বঙ্গাব্দে(২৬শে অক্টোবর ১৯৪৯ খ্রিষ্টাব্দ) রেঢ়াখোল অঞ্চল সম্বলপুর জেলার সাথে যুক্ত করা হয়৷ ১৫ই আশ্বিন ১৩৯৯ বঙ্গাব্দে(২রা অক্টোবর ১৯৯২ খ্রিষ্টাব্দে) পূর্বতন ঢেঙ্কানাল জেলাটি থেকে নতুন অনুগুল জেলাটি গঠিত হয় ও অবশিষ্ট অংশ ঢেঙ্কানাল জেলা রূপে আত্মপ্রকাশ পায়৷ জেলাটি ওড়িশার উত্তর ওড়িশা বিভাগের অন্তর্গত৷ জেলাটির জেলাসদর ঢেঙ্কানাল শহরে অবস্থিত এবং ঢেঙ্কানাল মহকুমা, হিন্দোল মহকুমা ও কামাখ্যানগর মহকুমা নিয়ে গঠিত৷
জনশ্রুতি অনুযায়ী বর্তমান যে অঞ্চলে ঢেঙ্কানাল শহরটি অবস্থিত তা পুরাতনকালে সাভারা জনগোষ্ঠীদের দ্বারা শাসিত হতো৷ সাভারাদের প্রধান শাসক 'ঢেঙ্কা'-এর নাম অনুযায়ী অঞ্চলটির নাম হয় ঢেঙ্কানাল এবং জেলাসদরের নামে জেলাটির নামকরণ করা হয় ঢেঙ্কানাল জেলা৷
"জেলাটির উত্তরে ওড়িশা রাজ্যের কেন্দুঝর জেলা"৷ "জেলাটির উত্তর পূর্বে(ঈশান) ওড়িশা রাজ্যের যাজপুর জেলা"৷ "জেলাটির পূর্বে ওড়িশা রাজ্যের যাজপুর জেলা"৷ "জেলাটির দক্ষিণ পূর্বে(অগ্নি) ওড়িশা রাজ্যের কটক জেলা"৷ "জেলাটির দক্ষিণে ওড়িশা রাজ্যের কটক জেলা"৷ "জেলাটির দক্ষিণ পশ্চিমে(নৈঋত) ওড়িশা রাজ্যের অনুগুল জেলা"৷ "জেলাটির পশ্চিমে ওড়িশা রাজ্যের অনুগুল জেলা"৷ "জেলাটির উত্তর পশ্চিমে(বায়ু) ওড়িশা রাজ্যের অনুগুল জেলা"৷
জেলাটির আয়তন ৪৪৫২ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ২.৮৬%৷
ঢেঙ্কানাল জেলায় প্রচলিত ভাষাসমূহের পাইচিত্র তালিকা নিম্নরূপ -
মোট জনসংখ্যা ১০৬৬৮৭৮(২০০১ জনগণনা) ও ১১৯২৮১১(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ১৮তম৷ ওড়িশা রাজ্যের ২.৮৪% লোক ঢেঙ্কানাল জেলাতে বাস করেন৷ জেলার জনঘনত্ব ২০০১ সালে ২৪০ ছিলো এবং ২০১১ সালে তা বৃদ্ধি পেয়ে ২৬৮ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১১.৮০% , যা ১৯৯১-২০১১ সালের ১২.৫৬% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯৪৭(সমগ্র) এবং শিশু(০-৬ বৎ) লিঙ্গানুপাত ৮৭৭৷
জেলাটির স্বাক্ষরতা হার ৬৯.৪২%(২০০১) তথা ৭৮.৭৬%(২০১১)৷ পুরুষ স্বাক্ষরতার হার ৮০.৫৭%(২০০১) তথা ৮৬.১৮%(২০১১)৷ নারী স্বাক্ষরতার হার ৫৭.৮৯%(২০০১) তথা ৭১.০০% (২০১১)৷ জেলাটিতে শিশুর অনুপাত সমগ্র জনসংখ্যার ১১.৬৬%৷
বাঁকুড়া বিধানসভা কেন্দ্র

বাঁকুড়া (বিধানসভা কেন্দ্র) ভারতের পশ্চিমবঙ্গ রাজ্যের বাঁকুড়া জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ২৫২ নং বাঁকুড়া বিধানসভা কেন্দ্রটি বাঁকুড়া পৌরসভা বাঁকুড়া-১ সমষ্টি উন্নয়ন ব্লক এবং জুনেদিয়া, মানকানালী ও পুরান্দরপুর গ্রাম পঞ্চায়েত গুলি বাঁকুড়া-২ সমষ্টি উন্নয়ন ব্লক গুলির অন্তর্গত।
বাঁকুড়া বিধানসভা কেন্দ্রটি ৩৬ নং বাঁকুড়া লোকসভা কেন্দ্র এর অন্তর্গত। 
২০১২ সালে তৃণমূল কংগ্রেসের বিধায়ক কাশীনাথ মিশ্রের মৃত্যুর কারণে উপনির্বাচন হয়। তৃণমূল কংগ্রেসের মিনতি মিশ্র তার নিকটতম প্রতিদ্বন্দ্বী সিপিআই (এম) এর নিলাঞ্জন দাশগুপ্তকে ১৫,১৩৮ ভোটে পরাজিত করেন।
২০০৬ সালের বিধানসভা নির্বাচনে, সিপিআই (এম) এর পার্থ দে বাঁকুড়া বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের কাশীনাথ মিশ্রকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। তৃণমূল কংগ্রেসের কাশীনাথ মিশ্র ২০০১ সালে সিপিআই (এম) এর পার্থ দে কে পরাজিত করেন। সিপিআই (এম) এর পার্থ দে ১৯৯৬ সালে কংগ্রেসের আশিস চক্রবর্তীকে এবং ১৯৯১ এবং ১৯৮৭ সালে কংগ্রেসের কাশীনাথ মিশ্রকে পরাজিত করেন। কংগ্রেসের কাশীনাথ মিশ্র ১৯৮২ সালে সিপিআই (এম) পার্থ দে কে পরাজিত করেন। সিপিআই (এম) এর পার্থ দে ১৯৭৭ সালে জনতা পার্টির আনন্দী কন্ডুকে পরাজিত করেন।
১৯৭২ এবং ১৯৭১ সালে কংগ্রেসের কাশীনাথ মিশ্র জয়ী হন। সিপিআই এর বীরেশ্বর ঘোষ ১৯৬৯ সালে জয়ী হন। কংগ্রেসের এস. মিত্র ১৯৬৭ সালে জয়ী হন। সিপিআই এর অবনী ভট্টাচার্য ১৯৬২ সালে জয়ী হন। ১৯৫৭ সালে বাঁকুড়া যৌথ আসন ছিল। কংগ্রেসের শিশুরাম মণ্ডল এবং অনাথ বন্ধু রায় উভয়ই জয়ী হন। স্বাধীন ভারতের প্রথম নির্বাচন ১৯৫১ সালে, হিন্দু মহাসভার রাখাহরি চ্যাটার্জী জয়ী হন।
টমাস মান (অভিনেতা)

টমাস রেন্ডাল মান জুনিয়র (জন্ম সেপ্টেম্বর ২৭, ১৯৯১) একজন মার্কিন অভিনেতা। "প্রজেক্ট এক্স" (২০১২), "হ্যানসেল অ্যান্ড গ্রেটেল: উইচ হান্টার্স" (২০১৩), "মি অ্যান্ড আর্ল অ্যান্ড দ্য ডায়িং গার্ল" (২০১৫) এবং "কং: স্কাল আইল্যান্ড" (২০১৭) চলচ্চিত্রে তার ভূমিকার জন্য তিনি পরিচিত।
মান ওরিগনের পোর্টল্যান্ডে জন্মগ্রহণ করেন এবং টেক্সাসের ডালাসে বেড়ে ওঠেন। তার বাবা একজন নির্মাণ প্রকল্পের ব্যবস্থাপক । অভিনয়কে গুরুত্ব দিয়ে ১৭ বছর বয়সে ক্যালিফোর্নিয়ায় স্থানান্তরিত হওয়ার পূর্বে তিনি স্বল্প সময়ের জন্য প্লানো ইস্ট সিনিয়র হাই স্কুলে পড়াশোনা করেন।
রিয়াল মাদ্রিদ বালোনসেস্তো

রিয়াল মাদ্রিদ বালোনসেস্তো স্পেনের একটি পেশাদার বাস্কেটবল ক্লাব,যা রিয়াল মাদ্রিদের শাখা।ক্লাবটি ঘরোয়াভাবে লিগা এসিবি এবং ইউরোপে ইউরোলীগে খেলে।
রিয়েল মাদ্রিদ অ্যাথলেটিক অ্যাসোসিয়েশনের ফুটবল ক্লাবের মতো বাস্কেটবল দলটিও স্পেন এবং ইউরোপ উভয় ক্ষেত্রেই সবচেয়ে সফল হয়েছে। রিয়াল মাদ্রিদ দলটি সর্বোচ্চ ৩৪ স্পেনীয় লীগ চ্যাম্পিয়নশিপ জিতেছে, যার মধ্যে রয়েছে একটানা ৭ এবং একটানা ১০ মৌসুম শিরোপা জয়। তারা ২৭ টি স্প্যানীয় কাপ শিরোপা, সর্বোচ্চ ১০ ইউরোলীগ চ্যাম্পিয়নশিপ এবং সর্বোচ্চ ৪ টি সাপোর্তা কাপ শিরোপা জয় করে।
এই দলটির রিয়াল মাদ্রিদ বালোনসেস্তো বি একটি উন্নয়নমূলক দ্বিতীয় দল আছে,যেটি বর্তমানে অপেশাদার চতুর্থ স্তরের লিগা ইবিএতে খেলে।
রিয়াল মাদ্রিদ বালোনসেস্তো ১৯৩১ সালে চালু করা হয়।ফুটবল শাখার মতো রিয়ালের বাস্কেটবল শাখাও স্পেন ও ইউরোপে সবচেয়ে সফল। তাদের সবচেয়ে বেশি ঘরোয়া,ইউরোপীয় এবং বৈশ্বিক শিরোপা আছে।২ মে ২০১৮ তারিখে তারা তাদের দশম ইউরোলীগ শিরোপা বা লা ডেসিমা জয় করে।
গঞ্জাম জেলা

গঞ্জাম জেলা () পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৯শে চৈত্র ১৩৪২ বঙ্গাব্দে (১লা এপ্রিল ১৯৩৬ খ্রিষ্টাব্দে) উৎকল সংগঠন গড়ে ওঠির সময় এই জেলাটির আত্মপ্রকাশ ঘটে৷ আবার ১৫ই আশ্বিন ১৩৯৯ বঙ্গাব্দে (২রা অক্টোবর ১৯৯২ খ্রিষ্টাব্দে) পুর্বতন গঞ্জাম জেলাটি থেকে গজপতি ও গঞ্জাম দুটি জেলা গঠন করা হয়৷ গঞ্জাম জেলাটি ওড়িশার দক্ষিণ ওড়িশা বিভাগের অন্তর্গত৷ জেলাটির জেলাসদর ছত্রপুর শহরে অবস্থিত এবং ব্রহ্মপুর মহকুমা, ভঞ্জনগর মহকুমা, ছত্রপুর মহকুমা নিয়ে গঠিত৷
গঞ্জাম জেলার এই 'গঞ্জাম' নামটি এসেছে 'গঞ্জ-ই-আম' থেকে৷ আরবি এই শব্দের অর্থ বিশ্বের শস্যাগার৷ আবার অন্যমতে ঐ অঞ্চলের মধ্য দিয়ে প্রবাহিত রুশিকুল্য নদীর তীরে অবস্থিত ইউরোপীয়ানদের দ্বারা নির্মিত গঞ্জাম দুর্গের নামে ঐ অঞ্চলের নাম, তবে দুর্গের নাম আগে এসেছে নাকী জায়গার নাম সেই নিয়ে বিবাদ রয়েছে৷
"জেলাটির উত্তরে ওড়িশা রাজ্যের নয়াগড় জেলা"৷ "জেলাটির উত্তর পূর্বে(ঈশান) ওড়িশা রাজ্যের নয়াগড় জেলা"৷ "জেলাটির পূর্বে ওড়িশা রাজ্যের পুরী জেলা ও ওড়িশা রাজ্যের খোর্দা জেলা"৷ "জেলাটির দক্ষিণে অন্ধ্র প্রদেশ রাজ্যের শ্রীকাকুলাম জেলা"৷ "জেলাটির দক্ষিণ পশ্চিমে(নৈঋত) ওড়িশা রাজ্যের গজপতি জেলা"৷ "জেলাটির পশ্চিমে ওড়িশা রাজ্যের কন্ধমাল জেলা"৷ "জেলাটির উত্তর পশ্চিমে(বায়ু) ওড়িশা রাজ্যের কন্ধমাল জেলা"৷ জেলাটির দক্ষিণ পূর্বে(অগ্নি) বঙ্গোপসাগর অবস্থিত৷
জেলাটির আয়তন ৮২০৬ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ৫.২৭%৷
গঞ্জাম জেলায় প্রচলিত ভাষাসমূহের পাইচিত্র তালিকা নিম্নরূপ -
মোট জনসংখ্যা ৩১৬০৬৩৫(২০০১ জনগণনা) ও ৩৫২৯০৩১(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ১ম৷ ওড়িশা রাজ্যের ৮.৪১% লোক গঞ্জাম জেলাতে বাস করেন৷ জেলার জনঘনত্ব ২০০১ সালে ৩৮৫ ছিলো এবং ২০১১ সালে তা বৃদ্ধি পেয়ে ৪৩০ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১১.৬৬% , যা ১৯৯১-২০১১ সালের ১৬.৮৮% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯৮৩(সমগ্র) এবং শিশু(০-৬ বৎ) লিঙ্গানুপাত ৯০৮৷
জেলাটির স্বাক্ষরতা হার ৬০.৭৭%(২০০১) তথা ৭১.০৯%(২০১১)৷ পুরুষ স্বাক্ষরতার হার ৭৫.২২%(২০০১) তথা ৮০.৯৯%(২০১১)৷ নারী স্বাক্ষরতার হার ৪৬.৪৪%(২০০১) তথা ৬১.১৩% (২০১১)৷ জেলাটিতে শিশুর অনুপাত সমগ্র জনসংখ্যার ১১.৯১%৷
বিল লুন্ডি

এরিক ব্যালফোর বিল লুন্ডি (; জন্ম: ১৫ মার্চ, ১৮৮৮ - মৃত্যু: ১২ সেপ্টেম্বর, ১৯১৭) কেপ উপনিবেশের উইলোভ্যাল এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯১৪ সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স, ওয়েস্টার্ন প্রভিন্স ও গটেং দলের প্রতিনিধিত্ব করেছেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও নিচেরসারিতে ডানহাতে ব্যাটিং করতেন বিল লুন্ডি।
১৯০৯ থেকে ১৯১৪ সময়কালে প্রথম-শ্রেণীর ক্রিকেট জীবন চলমান ছিল ফাস্ট বোলিংয়ে পারদর্শী বিল লুন্ডি’র। এ সময়ে দক্ষিণ আফ্রিকার তিনটি প্রাদেশিক দলের পক্ষে খেলেছিলেন তিনি। ১৯০৮-০৯ মৌসুমে ইস্টার্ন প্রভিন্সের সদস্যরূপে নিজস্ব সেরা প্রথম-শ্রেণীর বোলিং পরিসংখ্যান ৬/৫২ দাঁড় করান। বর্ডারের বিপক্ষে প্রতিদ্বন্দ্বিতায় অবতীর্ণ হয়ে তার দল বিজয়ী হয়েছিল।
সমগ্র খেলোয়াড়ী জীবনে একটিমাত্র টেস্টে অংশগ্রহণের সুযোগ ঘটে বিল লুন্ডি’র। ১৯১৩-১৪ মৌসুমে ইংল্যান্ড দল দক্ষিণ আফ্রিকায় আসে। সিরিজের পঞ্চম টেস্টে অংশগ্রহণের সুযোগ পান তিনি। অংশগ্রহণকৃত ঐ টেস্টই তার একমাত্র ও সর্বশেষ প্রথম-শ্রেণীর ক্রিকেট খেলায় অংশগ্রহণ ছিল। বোলিং উদ্বোধনে মাঠে নেমেছিলেন তিনি। এ সময়ে মাঠে বাতাস প্রবহমান ছিল। ৪৬.৩ ওভার বোলিং করে ৪/১০১ লাভ করেন ও সফরকারী দলকে ৪১১ রানে গুটিয়ে দিতে সম্যক ভূমিকা পালনে সচেষ্ট ছিলেন। এ টেস্টটিই প্রথম বিশ্বযুদ্ধের পূর্বেকার সর্বশেষ টেস্ট খেলা ছিল।
প্রথম বিশ্বযুদ্ধে সক্রিয়ভাবে অংশগ্রহণ করেছেন বিল লুন্ডি। কোল্ডস্ট্রিম গার্ডসের নিয়ন্ত্রণাধীন ৩য় ব্যাটালিয়ন থেকে সেকেন্ড লেফটেন্যান্ট হিসেবে কমিশন্ডপ্রাপ্ত হয়ে দক্ষিণ আফ্রিকান সার্ভিস কোরে যোগ দেন। ১২ সেপ্টেম্বর, ১৯১৭ তারিখে মাত্র ২৯ বছর বয়সে বেলজিয়ামের পাসেনডেলে গোলাবর্ষণের কবলে পড়ে নিহত হন তিনি।
প্রথম বিশ্বযুদ্ধ চলাকালীন বারোজন টেস্ট ক্রিকেটারের জীবনাবসান ঘটছিল। তন্মধ্যে, [[আর্থার এডওয়ার্ড অশি|আর্থার অশি]], [[রেজি সোয়ার্জ]], [[গর্ডন হোয়াইট]], এরিক বিল লুন্ডি, [[ক্লদ নিউবেরি]], [[রেজিনাল্ড হ্যান্ডস]] ও [[ফ্রেডরিক কুক]] - এ সাতজনই দক্ষিণ আফ্রিকান ছিলেন।
[[বিষয়শ্রেণী:১৮৮৮-এ জন্ম]]
[[বিষয়শ্রেণী:১৯১৭-এ মৃত্যু]]
[[বিষয়শ্রেণী:ইস্টার্ন প্রভিন্সের ক্রিকেটার]]
[[বিষয়শ্রেণী:ওয়েস্টার্ন প্রভিন্সের ক্রিকেটার]]
[[বিষয়শ্রেণী:গটেংয়ের ক্রিকেটার]]
[[বিষয়শ্রেণী:দক্ষিণ আফ্রিকান ক্রিকেটার]]
[[বিষয়শ্রেণী:দক্ষিণ আফ্রিকার টেস্ট ক্রিকেটার]]
[[বিষয়শ্রেণী:প্রথম বিশ্বযুদ্ধে নিহত ব্রিটিশ সামরিক কর্মকর্তা]]
বিল ব্রাডলি

ওয়াল্টার বিল মরিস ব্রাডলি (; জন্ম: ২ জানুয়ারি, ১৮৭৫ - মৃত্যু: ১৯ জুন, ১৯৪৪) সিডেনহামে জন্মগ্রহণকারী প্রথিতযশা ইংরেজ শৌখিন আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৯৯ সময়কালে সংক্ষিপ্ত সময়ের জন্যে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেন। ঘরোয়া প্রথম-শ্রেণীর ইংরেজ কাউন্টি ক্রিকেটে কেন্টের প্রতিনিধিত্ব করেছেন তিনি। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন বিল ব্রাডলি।
১৮৭৫ সালে কেন্টের তৎকালীন অংশ সিডেনহামে বিল ব্রাডলি’র জন্ম। ডালউইচের অ্যালিয়েন্স স্কুলে পড়াশুনো করেছেন বিল ব্রাডলি। বিদ্যালয়ে অধ্যয়নকালীন প্রথম একাদশের পক্ষে ক্রিকেট খেলায় অংশ নিয়েছেন তিনি।
লন্ডন লয়েডসে কাজ করেছেন। ঐ প্রতিষ্ঠানের পক্ষে ক্রিকেট খেলায় অংশগ্রহণ করেন। খেলাকালীন তার ক্রীড়া প্রতিভায় মুগ্ধ হয়ে কেন্টে খেলার প্রস্তাবনা পান। কাউন্টি দলকে নিরাশ করেননি তিনি ও সকলকে বিমোহিত করেন। উইজডেন জানায়, লর্ড হারিসের পর তিনি ১৮৯৫ থেকে ১৯০৩ সময়কালে নিয়মিতভাবে কেন্টের পক্ষে খেলেছিলেন।
১৮৯৫ থেকে ১৯০৩ সময়কাল পর্যন্ত প্রথম-শ্রেণীর ক্রিকেটে সক্রিয় ছিলেন তিনি। এ সময়ে কেন্টের পক্ষে খেলেছিলেন। জুলাই, ১৮৯৫ সালে কেন্টের সদস্যরূপে রেক্টরি ফিল্ডে সমারসেটের বিপক্ষে প্রথম-শ্রেণীর ক্রিকেটে অভিষেক ঘটে বিল ব্রাডলি’র। একই মৌসুমে কাউন্টি ক্যাপ লাভের অধিকারী হন। ১৮৯৯ থেকে ১৯০২ সময়কালে আরও নিয়মিতভাবে দলের পক্ষে খেলতে থাকেন তিনি। এ সময়ে প্রত্যেক মৌসুমে কমপক্ষে ২৩টি প্রথম-শ্রেণীর খেলায় অংশগ্রহণ ছিল তার। কেন্টের পক্ষে সমগ্র খেলোয়াড়ী জীবনে ৫৩৬ উইকেট দখল করেছিলেন তিনি। দশবার খেলায় ১০ উইকেট লাভের কৃতিত্ব প্রদর্শন করেন বিল ব্রাডলি। এছাড়াও তিনবার কাউন্টি দলটির পক্ষে হ্যাট্রিক করেছিলেন।
১৯০০ সালে মৌসুমের সফলতম শৌখিন বোলার ছিলেন তিনি। ১৯.১০ গড়ে ১৫৬ উইকেট দখল করেন। তন্মধ্যে দুইটি হ্যাট্রিকও লাভ করেছিলেন তিনি। নয় মৌসুমে ২২.৬৪ গড়ে ৬২৪ উইকেট পেয়েছিলেন।
কেন্টের পক্ষে ১২৩টি প্রথম-শ্রেণীর খেলায় অংশগ্রহণ করেছেন। এর পাশাপাশি অন্যান্য দলের পক্ষেও খেলেছেন তিনি। জেন্টলম্যান বনাম প্লেয়ার্সের মধ্যকার ছয়টি খেলায় অংশ নিয়েছেন। সেপ্টেম্বর-অক্টোবর, ১৯০৩ সালে কাউন্টি দলের সদস্যরূপে উত্তর আমেরিকা সফরে যান। ফিলাডেলফিয়া জেন্টলম্যানের বিপক্ষে এটিই তার সর্বশেষ প্রথম-শ্রেণীর খেলায় অংশগ্রহণ ছিল। ১৯০৪ সালে ফেনার্সে কেমব্রিজ বিশ্ববিদ্যালয়ের বিপক্ষে জিজেভি ওয়াইগল একাদশের সদস্যরূপে সর্বশেষ প্রথম-শ্রেণীর খেলায় অংশ নিয়েছিলেন বিল ব্রাডলি।
১৮৯৯ সালে সংক্ষিপ্ত আন্তর্জাতিক ক্রিকেট অঙ্গনে দুইটিমাত্র টেস্টে অংশগ্রহণের সুযোগ পেয়েছিলেন বিল ব্রাডলি। ১৮৯৯ সালে দুইটি টেস্টে অংশ নেন। প্রথমটিতে বেশ চমৎকার খেলেন। ওল্ড ট্রাফোর্ডে জো ডার্লিংয়ের নেতৃত্বাধীন সফরকারী অস্ট্রেলিয়ার বিপক্ষে ৫/৬৭ বোলিং পরিসংখ্যান দাঁড় করান। ওভালের দ্বিতীয় টেস্টে কম সফলতা পান।
মাত্র বিশজন ক্রিকেটারের একজনরূপে টেস্ট ক্রিকেটে প্রথম বলেই উইকেট লাভের বিরল কৃতিত্ব প্রদর্শন করেছেন। অস্ট্রেলীয় ফ্রাঙ্ক লেভার তার শিকারে পরিণত হয়েছিলেন।
শক্ত মজবুত গড়নের অধিকারী বিল ব্রাডলি আক্রমণাত্মক ঢংয়ে ডানহাতে ফাস্ট বোলিং করতেন। উচ্চমানের দীর্ঘ দূরত্ব নিয়ে বোলিংয়ে অগ্রসর হতেন তিনি। বলকে পিচে বেশ ওঠাতে পারতেন ও লম্বা স্পেলে বোলিং করতে পারতেন তিনি।
পুরনো ঘরানার নিচেরসারিতে ব্যাটিংয়ে নামতেন। মাত্র ৬.০৯ গড়ে ৯০৬ রান তুলেন। ১৮৯৭ সালে ক্যান্টারবারিতে ইয়র্কশায়ারের বিপক্ষে ব্যক্তিগত সর্বোচ্চ অপরাজিত ৬৭ রানের ইনিংস খেলেছিলেন মাত্র ৪৫ মিনিটে।
৬৯ বছর বয়সে ১৯ জুন, ১৯৪৪ তারিখে ওয়ান্ডসওয়ার্থ কমন এলাকায় বিল ব্রাডলির দেহাবসান ঘটে।
এ এম রিয়াছাত আলী বিশ্বাস

এ.এম. রিয়াছাত আলী বিশ্বাস (১৯ জানুয়ারি ১৯৩২ - ১০ মার্চ ২০১৬) ছিলেন একজন বাংলাদেশী রাজনীতিবিদ এবং পঞ্চম ও অষ্টম জাতীয় সংসদের সদস্য। তিনি ১৯৯১ সালে পঞ্চম ও ২০০১ অষ্টম জাতীয় সংসদ নির্বাচনে খুলনা বিভাগের সাতক্ষীরা-৩ আসন থেকে বাংলাদেশ জামায়াতে ইসলামীর মনোনয়নে সংসদ সদস্য নির্বাচিত হন।
রিয়াছাত আলী ১৯৩২ সালের ১৯ জানুয়ারি মঙ্গলবার সাতক্ষীরা জেলার আশাশুনি উপজেলার প্রতাপনগর ইউনিয়নের কুড়িকাহুনিয়া গ্রামে জন্মগ্ৰহণ করেন। তার পিতার নাম মোহাম্মদ জনাব আলী বিশ্বাস এবং মাতার নাম রাহিলা খাতুন। নিজ গ্রামে প্রাথমিক শিক্ষা শেষ করে রিয়াছাত পাতাখালী মাদরাসা থেকে ১৯৪৬ সালে অষ্টম ও ১৯৪৮ সালে দাখিল পাস করেন। বাগেরহাটের সোনাতুনিয়া ফাজিল মাদরাসা থেকে আলিম এবং ফাজিল শেষ করেন। পিরোজপুরের নেছারাবাদের সারসিনা দারুসুন্নাত কামিল মাদরাসা থেকে ১৯৫৪ সালে হাদিসের ওপর কামিল ডিগ্ৰি অর্জন করেন।
রিয়াছাত আলী প্রতাপনগর এবিএস ফাজিল মাদরাসার প্রতিষ্ঠাতা অধ্যক্ষ (১৯৫৮-১৯৬৪) হিসাবে তার কর্ম জীবন শুরু করেন। এরপর ঘুগরাকাটি ফাজিল মাদরাসার প্রিন্সিপাল (১৯৬৫-১৯৬৮) এবং ইউনাইটেড একাডেমী প্রতাপনগর হাইস্কুলের ইংরেজি শিক্ষক (১৯৬৮-১৯৭১) ও ঘুগরাকাটি ফাজিল মাদরাসার অধ্যক্ষ (১৯৭৩-১৯৭৭) হিসাবে দায়িত্ব পালন শেষে আবার প্রতাপনগর এবিএস ফাজিল মাদরাসার অধ্যক্ষ হিসাবে দায়িত্ব পালন করেন (১৯৭৭-১৯৯৩)।
রিয়াছাত আলী ১৯৫৮ ও ১৯৬৩ সালে প্রতাপনগর ইউনিয়ন পরিষদের সদস্য এবং ১৯৭৭ থেকে ১৯৮৩ সাল পর্যন্ত ইউনিয়নের চেয়ারম্যান হিসাবে দায়িত্ব পালন করেন। এ সময় তিনি রাষ্ট্রীয় স্বর্ণ পদক লাভ করেন। তিনি বাংলাদেশ জামায়াতে ইসলামীর শূরা সদস্য (সর্বোচ্চ নীতিনির্ধারণী কমিটি) ছিলেন।
তিনি ১৯৯১ সালে পঞ্চম ও ২০০১ অষ্টম জাতীয় সংসদ নির্বাচনে খুলনা বিভাগের সাতক্ষীরা জেলার আশাশুনি উপজেলা, দেবহাটা উপজেলা, চাম্পাফুল ইউনিয়ন, ভাড়াশিমলা ইউনিয়ন, তারালী ইউনিয়ন, নলতা ইউনিয়ন নিয়ে গঠিত সাতক্ষীরা-৩ আসন থেকে বাংলাদেশ জামায়াতে ইসলামীর মনোনয়নে সংসদ সদস্য নির্বাচিত হন। তবে ২০০৮ সালে নবম জাতীয় সংসদ নির্বাচনে তিনি আওয়ামী লীগের প্রার্থী আ. ফ. ম. রুহুল হকের কাছে পরাজিত হন। প্রথমবার নির্বাচিত হওয়ার পর তিনি বস্ত্র মন্ত্রণালয় সংশ্লিষ্ট সংসদীয় স্থায়ী কমিটি ও দ্বিতীয়বার নির্বাচিত হওয়ার পর অর্থ ও স্বরাষ্ট্র মন্ত্রণালয় সংশ্লিষ্ট সংসদীয় স্থায়ী কমিটির সদস্য হিসেবে দায়িত্ব পালন করেন। এসময় তিনি এলিট ফোর্স র‌্যাব গঠনের অন্যতম প্রস্তাবক ছিলেন।
২০১৬ সালের ১০ মার্চ বৃহস্পতিবার বেলা ১০টা ৫৮ মিনিটে ৮৪ বছর বয়সে মৃত্যুবরণ করেন।
গজপতি জেলা

গজপতি জেলা () পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৫ই আশ্বিন ১৩৯৯ বঙ্গাব্দে (২রা অক্টোবর ১৯৯২ খ্রিষ্টাব্দে) পুর্বতন গঞ্জাম জেলাটি থেকে গজপতি ও গঞ্জাম দুটি জেলা গঠন করা হয়৷ জেলাটি ওড়িশার দক্ষিণ ওড়িশা বিভাগের অন্তর্গত৷ জেলাটির জেলাসদর পারলাখেমুন্দি শহরে অবস্থিত এবং পারলাখেমুন্দি মহকুমা নিয়ে গঠিত৷
পারলাখেমুন্দি করদ রাজ্যের মহারাজা ও প্রাক্তন রাজাসাহেব শ্রী কৃৃৃৃষ্ণচন্দ্র নারায়ণ গজপতি দেব এর সম্মানে জেলাটির নামকরণ করা হয় গজপতি জেলা৷ তিনি ওড়িশা রাজ্য স্থাপনে ও পারলাখেমুন্দি উপবিভাগ তৈরীর কাজের জন্য স্মরণীয়৷
"জেলাটির উত্তরে ওড়িশা রাজ্যের কন্ধমাল জেলা"৷ "জেলাটির উত্তর পূর্বে(ঈশান) ওড়িশা রাজ্যের গঞ্জাম জেলা"৷ "জেলাটির পূর্বে ওড়িশা রাজ্যের গঞ্জাম জেলা"৷ "জেলাটির দক্ষিণ পূর্বে(অগ্নি), দক্ষিণে ও দক্ষিণ পশ্চিমে(নৈঋত) অন্ধ্রপ্রদেশ রাজ্যের শ্রীকাকুলাম জেলা"৷ "জেলাটির পশ্চিমে ওড়িশা রাজ্যের রায়গড়া জেলা"৷ "জেলাটির উত্তর পশ্চিমে(বায়ু) ওড়িশা রাজ্যের রায়গড়া জেলা"৷
জেলাটির আয়তন ৪৩২৫ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ২.৭৮%৷
গজপতি জেলায় প্রচলিত ভাষাসমূহের পাইচিত্র তালিকা নিম্নরূপ -
মোট জনসংখ্যা ৫১৮৮৩৭(২০০১ জনগণনা) ও ৫৭৭৮১৭(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ২৮তম৷ ওড়িশা রাজ্যের ১.৩৮% লোক ঢেঙ্কানাল জেলাতে বাস করেন৷ জেলার জনঘনত্ব ২০০১ সালে ১২০ ছিলো এবং ২০১১ সালে তা বৃদ্ধি পেয়ে ১৩৪ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১১.৩৭% , যা ১৯৯১-২০১১ সালের ১৪.১০% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ১০৪৩(সমগ্র) এবং শিশু(০-৬ বৎ) লিঙ্গানুপাত ৯৬৭৷
জেলাটির স্বাক্ষরতা হার ৪১.২৬%(২০০১) তথা ৫৩.৪৯%(২০১১)৷ পুরুষ স্বাক্ষরতার হার ৫৪.৭১%(২০০১) তথা ৬৪.৩৮%(২০১১)৷ নারী স্বাক্ষরতার হার ২৮.৪২%(২০০১) তথা ৪৩.১৮% (২০১১)৷ জেলাটিতে শিশুর অনুপাত সমগ্র জনসংখ্যার ১৫.০৫%৷
দারাহ সফ জেলা

দারাহ সফ () আফগানিস্তানের সামাঙ্গন প্রদেশের একটি অন্যতম জেলা। এটি বাল্‌খ প্রদেশের সামাঙ্গন শহর থেকে প্রায় ১৩০ কিলোমিটার (৮১ মাইল) এবং মাজার-ই-শরীফ শহর থেকে প্রায় ২০০ কিলোমিটার (১২০ মাইল) দূরে অবস্থিত।
দারাহ সফের একটি বড় পাহাড়ী অংশ চারপাশে ঘিরে রয়েছে, যেখানে ল্যাম নামক এক ধরনের গম উৎপন্ন হয়ে থাকে। দারাহ সফের একটি নদী কালাহ সারকোরি এলাকাটিকে অত্যন্ত সুস্বাদু ও উর্বর করে তুলেছে। দারাহ সফ জেলাটিতে সম্প্রতি দুটি জেলায় বিভক্ত করা হয়েছে ; দারাহ সফ বালা (উপরের উপত্যকা) এবং দারাহ সফ পায়ান (নিম্ন উপত্যকা)।
ঝারসুগুড়া জেলা

ঝারসুগুড়া জেলা() পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ৬ই পৌষ ১৪০০ বঙ্গাব্দে(২২শে ডিসেম্বর ১৯৯৩ খ্রিষ্টাব্দে) পূর্বতন সম্বলপুর জেলাটি থেকে নতুন জেলা ঝারসুগুড়া গঠিত হয়৷ জেলাটি ওড়িশার দক্ষিণ ওড়িশা বিভাগের অন্তর্গত৷ জেলাটির জেলাসদর ঝারসুগুড়া শহরে অবস্থিত এবং ঝারসুগুড়া মহকুমা নিয়ে গঠিত৷
পুর্বতন সম্বলপুর জেলার অন্তর্গত এই অঞ্চলটির নাম ছিলো ঝারগুডা৷ সম্বলপুরের চৌহান রাজবংশের প্রতিষ্ঠাতা বলরাম দেব ঘন জঙ্গলাচ্ছাদিত ব্যাঘ্রসংকুল অঞ্চলটিতে নগরপত্তন করেন৷ ঘন জঙ্গলের উপস্থিতির জন্য ঝারগুডা নামটি এসেছে৷ কালক্রমে ঝারগুডা নামটি ঝারসুগুড়া নামে পরিবর্তিত হয়েছে৷ জেলাসদরের নামে জেলাটির নাম রাখা হয়৷
দুর্ভাগ্যবশত এটি ভারতের অন্যতম দারিদ্রপ্রবণ জেলা।
"জেলাটির উত্তরে ওড়িশা রাজ্যের সুন্দরগড় জেলা"৷ "জেলাটির উত্তর পূর্বে(ঈশান), পূর্বে, দক্ষিণ পূর্বে(অগ্নি) ও দক্ষিণে ওড়িশা রাজ্যের সম্বলপুর জেলা"৷ "জেলাটির দক্ষিণ পশ্চিমে(নৈঋত) ওড়িশা রাজ্যের বারগড় জেলা"৷ "জেলাটির পশ্চিমে ছত্তীসগঢ় রাজ্যের রায়গঢ় জেলা"৷ "জেলাটির উত্তর পশ্চিমে(বায়ু) ওড়িশা রাজ্যের সুন্দরগড় জেলা"৷
জেলাটির আয়তন ২১১৪ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ১.৩৫%৷
ঝারসুগুড়া জেলায় প্রচলিত ভাষাসমূহের পাইচিত্র তালিকা নিম্নরূপ -
এই জেলাতে বসবাসকারী সিংহভাগ ওড়িয়াভাষী সম্বলপুরি/কোশলি ভাষাতে সাবলীল৷
মোট জনসংখ্যা ৫০৯৭১৬(২০০১ জনগণনা) ও ৫৭৯৫০৫(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ২৭তম৷ ওড়িশা রাজ্যের ১.৩৮% লোক ঝারসুগুড়া জেলাতে বাস করেন৷ জেলার জনঘনত্ব ২০০১ সালে ২৪১ ছিলো এবং ২০১১ সালে তা বৃদ্ধি পেয়ে ২৭৪ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১৩.৬৯% , যা ১৯৯১-২০১১ সালের ১৫.২৫% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯৫৩(সমগ্র) এবং শিশু(০-৬ বৎ) লিঙ্গানুপাত ৯৪৩৷
জেলাটির স্বাক্ষরতা হার ৭০.৫৫%(২০০১) তথা ৭৮.৮৬%(২০১১)৷ পুরুষ স্বাক্ষরতার হার ৮২.০৮%(২০০১) তথা ৮৬.৬১%(২০১১)৷ নারী স্বাক্ষরতার হার ৫৮.৩৬%(২০০১) তথা ৭০.৭৩% (২০১১)৷ জেলাটিতে শিশুর অনুপাত সমগ্র জনসংখ্যার ১১.১৮%৷
যাজপুর জেলা

যাজপুর জেলা() পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৮ই চৈত্র ১৩৯৯ বঙ্গাব্দে(১লা এপ্রিল ১৯৯৩ খ্রিষ্টাব্দে) পূর্বতন কটক জেলা থেকে নতুন যাজপুর জেলাটি গঠিত হয়৷ জেলাটি ওড়িশার কেন্দ্রীয় ওড়িশা বিভাগের অন্তর্গত৷ জেলাটির জেলাসদর যাজপুর শহরে অবস্থিত এবং যাজপুর মহকুমা নিয়ে গঠিত৷
খ্রিস্টীয় দশম শতকের সোমবংশীয় রাজা 'যযাতি কেশরী' এর নাম অনুযায়ী সদরটির নামকরণ করা হয় যাজপুর এবং জেলাসদরের নামে সমগ্র জেলাটির নাম রাখা হয়৷ পুরাতন তথ্য থেকে পাওয়া যায় জায়গাটি আগে বিরজা বা বিরজাক্ষেত্র নামে পরিচিত ছিলো৷
"জেলাটির উত্তরে ওড়িশা রাজ্যের কেন্দুঝর জেলা"৷ "জেলাটির উত্তর পূর্বে(ঈশান) ওড়িশা রাজ্যের ভদ্রক জেলা"৷ "জেলাটির পূর্বে ওড়িশা রাজ্যের ভদ্রক জেলা ও ওড়িশা রাজ্যের কেন্দ্রাপড়া জেলা"৷ "জেলাটির দক্ষিণ পূর্বে(অগ্নি) ওড়িশা রাজ্যের কেন্দ্রাপড়া জেলা"৷ "জেলাটির দক্ষিণে ওড়িশা রাজ্যের কটক জেলা"৷ "জেলাটির দক্ষিণ পশ্চিমে(নৈঋত) ওড়িশা রাজ্যের কটক জেলা"৷ "জেলাটির পশ্চিমে ওড়িশা রাজ্যের ঢেঙ্কানাল জেলা"৷ "জেলাটির উত্তর পশ্চিমে(বায়ু) ওড়িশা রাজ্যের ঢেঙ্কানাল জেলা"৷
জেলাটির আয়তন ২৮৯৯ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ১.৮৬%৷
যাজপুর জেলায় প্রচলিত ভাষাসমূহের পাইচিত্র তালিকা নিম্নরূপ -
মোট জনসংখ্যা ১৬২৪৩৪১(২০০১ জনগণনা) ও ১৮২৭১৯২(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ৭ম৷ ওড়িশা রাজ্যের ৪.৩৫% লোক যাজপুর জেলাতে বাস করেন৷ জেলার জনঘনত্ব ২০০১ সালে ৫৬০ ছিলো এবং ২০১১ সালে তা বৃদ্ধি পেয়ে ৬৩০ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১২.৪৯%, যা ১৯৯১-২০১১ সালের ১৭.১৮% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯৭৩(সমগ্র) এবং শিশু(০-৬ বৎ) লিঙ্গানুপাত ৯২৬৷
জেলাটির স্বাক্ষরতা হার ৭১.৪৪%(২০০১) তথা ৮০.১৩%(২০১১)৷ পুরুষ স্বাক্ষরতার হার ৮১.৮৯%(২০০১) তথা ৮৬.৮৪%(২০১১)৷ নারী স্বাক্ষরতার হার ৬০.৭৬%(২০০১) তথা ৭৩.২৯% (২০১১)৷ জেলাটিতে শিশুর অনুপাত সমগ্র জনসংখ্যার ১১.৮৭%৷
জগৎসিংহপুর জেলা

জগৎসিংহপুর জেলা() পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৮ই চৈত্র ১৩৯৯ বঙ্গাব্দে(১লা এপ্রিল ১৯৯৩ খ্রিষ্টাব্দে) পূর্বতন কটক জেলা থেকে নতুন জগৎসিংহপুর জেলাটি গঠিত হয়৷ জেলাটি ওড়িশার কেন্দ্রীয় ওড়িশা বিভাগের অন্তর্গত৷ জেলাটির জেলাসদর জগৎসিংহপুর শহরে অবস্থিত এবং জগৎসিংহপুর মহকুমা নিয়ে গঠিত৷
ব্রিটিশ ইস্ট ইন্ডিয়া কোম্পানির আগমনের পুর্বে জগৎসিংহপুর শহরটি হরিহরপুর নামে প্রসিদ্ধ ছিলো৷ পরবর্তীকালে ওড়িশাতে মারাঠা সাম্রাজ্যের পত্তন ঘটলে তারা ১১৫৫ বঙ্গাব্দে(১৭৪৮ খ্রিষ্টাব্দে) এই অঞ্চলে কর আদায়ের জন্য জগৎ সিংহ-কে নিয়োগ করেন৷ বহুবছর কোনো বিরোধ বা প্রজাবিদ্রোহ ব্যাতিরেকে তিনি কর আদায়ে সফল হন৷ তার সুশাসনের জন্য হরিহরপুর ধীরে ধীরে জগৎসিংহপুর নাম ধারণ করে৷
"জেলাটির উত্তরে ওড়িশা রাজ্যের কেন্দ্রাপড়া জেলা"৷ "জেলাটির দক্ষিণ পশ্চিমে(নৈঋত) ওড়িশা রাজ্যের পুরী জেলা"৷ "জেলাটির পশ্চিমে ওড়িশা রাজ্যের কটক জেলা"৷ "জেলাটির উত্তর পশ্চিমে(বায়ু) ওড়িশা রাজ্যের কটক জেলা"৷ জেলাটির দক্ষিণ ও পশ্চিমাংশে বঙ্গোপসাগর অবস্থিত৷
জেলাটির আয়তন ১৬৬৮ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ১.০৭%৷
জগৎসিংহপুর জেলায় প্রচলিত ভাষাসমূহের পাইচিত্র তালিকা নিম্নরূপ -
মোট জনসংখ্যা ১০৫৭৬২৯(২০০১ জনগণনা) ও ১১৩৬৯৭১(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ১৯তম৷ ওড়িশা রাজ্যের ২.৭১% লোক জগৎসিংহপুর জেলাতে বাস করেন৷ জেলার জনঘনত্ব ২০০১ সালে ৬৩৪ ছিলো এবং ২০১১ সালে তা বৃদ্ধি পেয়ে ৬৮২ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ৭.৫০% , যা ১৯৯১-২০১১ সালের ১৩.২৬% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯৬৮(সমগ্র) এবং শিশু(০-৬ বৎ) লিঙ্গানুপাত ৯২৯৷
জেলাটির স্বাক্ষরতা হার ৭৯.০৮%(২০০১) তথা ৮৬.৫৯%(২০১১)৷ পুরুষ স্বাক্ষরতার হার ৮৮.৫৫%(২০০১) তথা ৯২.৩৮%(২০১১)৷ নারী স্বাক্ষরতার হার ৬৯.২৮%(২০০১) তথা ৮০.৬৩% (২০১১)৷ জেলাটিতে শিশুর অনুপাত সমগ্র জনসংখ্যার ৯.৭০%৷
খুরদা জেলা

খোর্ধা জেলা () পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৮ই চৈত্র ১৩৯৯ বঙ্গাব্দে(১লা এপ্রিল ১৯৯৩ খ্রিষ্টাব্দে) পূর্বতন পুরী জেলা থেকে নতুন খোর্দ্ধা জেলাটি গঠিত হয়৷ জেলাটি ওড়িশার কেন্দ্রীয় ওড়িশা বিভাগের অন্তর্গত৷ জেলাটির জেলাসদর খুরদা শহরে অবস্থিত এবং ভুবনেশ্বর মহকুমা ও খুরদা মহকুমা নিয়ে গঠিত৷
১৪০৭ বঙ্গাব্দে(২০০০খ্রিষ্টাব্দে) খুর্দা জেলাটির নাম পরিবর্তন করে খোর্দ্ধা রাখা হয়৷ এর আগে অবধি জেলাসদর খুর্দ্ধা শহরের পোশাকি নাম জজারসিংহ কুরাদা৷ জনশ্রুতি অনুযায়ী দুটি ওড়িয়া শব্দ 'খুড়' ও 'ধার' মিলে তৈরী এই নাম যার অর্থ ধারালো অস্ত্র৷ এ অঞ্চলের যোদ্ধাদের শৌর্যের ওপর ভিত্তি করে এরূপ নাম এসেছে বলে অনুমেয়৷
"জেলাটির উত্তরে ওড়িশা রাজ্যের কটক জেলা"৷ "জেলাটির উত্তর পূর্বে(ঈশান) ওড়িশা রাজ্যের কটক জেলা"৷ "জেলাটির পূর্বে ওড়িশা রাজ্যের কটক জেলা"৷ "জেলাটির দক্ষিণ পূর্বে(অগ্নি) ওড়িশা রাজ্যের পুরী জেলা"৷ "জেলাটির দক্ষিণে ওড়িশা রাজ্যের পুরী জেলা"৷ "জেলাটির দক্ষিণ পশ্চিমে(নৈঋত) ওড়িশা রাজ্যের গঞ্জাম জেলা"৷ "জেলাটির পশ্চিমে ওড়িশা রাজ্যের নয়াগড় জেলা"৷ "জেলাটির উত্তর পশ্চিমে(বায়ু) ওড়িশা রাজ্যের নয়াগড় জেলা"৷
জেলাটির আয়তন ২৮১৩ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ১.৮১%৷
খোর্দ্ধা জেলায় প্রচলিত ভাষাসমূহের পাইচিত্র তালিকা নিম্নরূপ -
মোট জনসংখ্যা ১৮৭৭৩৯৫(২০০১ জনগণনা) ও ২২৫১৬৭৩(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ৫ম৷ ওড়িশা রাজ্যের ৫.৩৬% লোক খোর্দ্ধা জেলাতে বাস করেন৷ জেলার জনঘনত্ব ২০০১ সালে ৬৬৭ ছিলো এবং ২০১১ সালে তা বৃদ্ধি পেয়ে ৮০০ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১৯.৯৪% , যা ১৯৯১-২০১১ সালের ২৪.৯৯% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯২৯(সমগ্র) এবং শিশু(০-৬ বৎ) লিঙ্গানুপাত ৯১৬৷
জেলাটির স্বাক্ষরতা হার ৭৯.৫৯%(২০০১) তথা ৮৬.৮৮%(২০১১)৷ পুরুষ স্বাক্ষরতার হার ৮৭.৯০%(২০০১) তথা ৯১.৭৮%(২০১১)৷ নারী স্বাক্ষরতার হার ৭০.৩৬%(২০০১) তথা ৮১.৬১% (২০১১)৷ জেলাটিতে শিশুর অনুপাত সমগ্র জনসংখ্যার ১০.৫৪%৷
বিশ্বনাথ বসু

বিশ্বনাথ বসু একজন ভারতীয় অভিনেতা, যিনি প্রধানত বাংলা চলচ্চিত্র ও টেলিভিশন ধারাবাহিকে কাজ করেন। আধুনিক সময়ে বাংলা চলচ্চিত্রে, একজন কৌতুক অভিনেতা হিসেবে তার বিশেষ খ্যাতি রয়েছে এবং হাসির চরিত্রে অভিনয়ের জন্যই তিনি বেশ পরিচিত।
বিশ্বনাথ বসু ১৯৭৮ সালে ভারতের পশ্চিমবঙ্গ রাজ্যে জন্মগ্রহণ করেন।
চলচ্চিত্রে অভনয় করার পাশাপাশি বিশ্বনাথ বহু জনপ্রিয় বাংলা টেলিভিশন ধারাবাহিকে কাজ করেন।
দাদরা ও নগর হাভেলি এবং দমন ও দিউয়ের জেলার তালিকা

দাদরা ও নগর হাভেলি এবং দমন ও দিউ কেন্দ্রশাসিত অঞ্চলটি দমন জেলা, দিউ জেলা এবং দাদরা ও নগর হাভেলি জেলা নিয়ে গঠিত। ২০১৯ খ্রিস্টাব্দ পর্যন্ত এটি দমন ও দিউ এবং দাদরা ও নগর হাভেলি নামে দুটি আলাদা কেন্দ্রশাসিত অঞ্চল ছিল।
শ্রেষ্ঠ মৌলিক সুর বিভাগে গোল্ডেন গ্লোব পুরস্কার

শ্রেষ্ঠ মৌলিক সুর বিভাগে গোল্ডেন গ্লোব পুরস্কার হলিউড ফরেন প্রেস অ্যাসোসিয়েশন কর্তৃক প্রদত্ত বাৎসরিক পুরস্কার, যা বছরের সেরা চিত্রনাট্যের জন্য প্রদান করা হয়। ১৯৪৮ সালে ৫ম গোল্ডেন গ্লোব পুরস্কার আয়োজন থেকে এই চলচ্চিত্র পুরস্কার প্রদান করা হয়ে আসছে। ১৯৫৩ থেকে ১৯৫৮ সালের চলচ্চিত্রের জন্য কোন পুরস্কার প্রদান করা হয় নি এবং ১৯৪৭ ও ১৯৪৮ সালের বিজয়ীদের বাইরে কোন মনোনীতদের নাম পাওয়া যায় নি।
ম্যাক্স স্টাইনার "লাইফ উইথ ফাদার" (১৯৪৬) চলচ্চিত্রের সুর রচনার জন্য প্রথমবার এই পুরস্কার জিতেন। এই বিভাগে সবচেয়ে সাম্প্রতিক পুরস্কার বিজয়ী জাস্টিন হারউইৎজ "ব্যাবিলন" (২০২২) চলচ্চিত্রের সুর রচনার জন্য এই পুরস্কার অর্জন করেন।
নিচের তালিকায় প্রথমোক্ত শিরোনামসমূহ বিজয়ী নির্দেশ করে। বিজয়ী সুরকারদের নাম গাঢ় বর্ণে দেওয়া আছে এবং যেগুলো গাঢ় নয় সেগুলো মনোনয়ন নির্দেশ করে। তালিকায় প্রদত্ত বছরসমূহ চলচ্চিত্র মুক্তির বছর হিসেবে বিবেচিত, পুরস্কারের আয়োজনের বছর নয়। পুরস্কারের আয়োজন সাধারণত পরের বছরে হয়ে থাকে।
পুদুচেরির জেলার তালিকা

পুদুচেরি, ভারতের একটি কেন্দ্রশাসিত অঞ্চল। এতে চারটি প্রশাসনিক বিভাগ রয়েছে: চারটি জেলা, যেমন। পন্ডিচেরী, মাহে, ইয়ানাম ও কারাইকাল। ১৯৫৪ সালে ফরাসি ভারতের অঞ্চলগুলি ভারতের কাছে স্থানান্তরিত হবার পর পুদুচেরি একটি কেন্দ্রীয় অঞ্চল হিসাবে সংগঠিত হয়। সবকটি জেলা ফরাসি ভারতে সীমানা বজায় রেখেছে।
শ্রেষ্ঠ মৌলিক গান বিভাগে গোল্ডেন গ্লোব পুরস্কার

শ্রেষ্ঠ মৌলিক গান বিভাগে গোল্ডেন গ্লোব পুরস্কার হলিউড ফরেন প্রেস অ্যাসোসিয়েশন কর্তৃক প্রদত্ত বাৎসরিক পুরস্কার, যা বছরের সেরা চলচ্চিত্র পার্শ্ব অভিনেতার জন্য প্রদান করা হয়। ১৯৬২ সাল থেকে এই চলচ্চিত্র পুরস্কার প্রদান করা হয়ে আসছে।
নেড ওয়াশিংটন ও দিমিত্রি তিওমকিন "টাউন উইদাউট পিটি" (১৯৬০) চলচ্চিত্রের জন্য এই বিভাগে প্রথম পুরস্কৃত হন। সাম্প্রতিক বিজয়ী এম. এম. কিরবাণি ও চন্দ্রবোস "আরআরআর" (২০২২) চলচ্চিত্রের "নাটু নাটু" গানের জন্য এই পুরস্কার অর্জন করেন।
নিচের তালিকায় প্রথমোক্ত শিরোনামসমূহ বিজয়ী নির্দেশ করে। বিজয়ী সঙ্গীতজ্ঞদের নাম গাঢ় বর্ণে দেওয়া আছে এবং যেগুলো গাঢ় নয় সেগুলো মনোনয়ন নির্দেশ করে। তালিকায় প্রদত্ত বছরসমূহ চলচ্চিত্র মুক্তির বছর হিসেবে বিবেচিত, পুরস্কারের আয়োজনের বছর নয়। পুরস্কারের আয়োজন সাধারণত পরের বছরে হয়ে থাকে।
বালখাব জেলা

বালখাব () আফগানিস্তানের সারে পোল প্রদেশের একটি অন্যতম জেলা। জেলাটি বালখাব গ্রামকে কেন্দ্র করে আসন গড়ে উঠেছে। এছাড়াও এটি তারখজ নামেও পরিচিত। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি।
এই এলাকাটিতে মূলত কয়লা খননের কাজ করা হয়। সার-ই পোল প্রদেশের বালখাব জেলার একটি বৃহৎ তামার খনি গচ্ছিত রয়েছে। জিএসএর প্রকাশিত একটি প্রতিবেদন অনুযায়ী, এখানে নতুন তামার আবিষ্কার কাবুলের দক্ষিণ-পূর্ব লোগার প্রদেশের বর্তমান এনাক তামার ঘাটির চেয়ে বড় বলে মনে করা হয়।
এম. সাখাওয়াত হোসেন

এম সাখাওয়াত হোসেন একজন বাংলাদেশী সামরিক ব্যক্তিত্ব, বুদ্ধিজীবী, লেখক ও বাংলাদেশের সাবেক নির্বাচন কমিশনার, বাংলাদেশের বর্তমান অন্তর্বর্তীকালীন সরকারের একজন উপদেষ্টা। তিনি ২০০৭ - ২০১২ সাল পর্যন্ত বাংলাদেশ নির্বাচন কমিশনের কমিশনার ছিলেন। তিনি বাংলাদেশ সেনাবাহিনীর একজন অবসর প্রাপ্ত ব্রিগেডিয়ার জেনারেল। তিনি বিভিন্ন দেশী ও বিদেশী পত্রিকায় কলাম লেখেন। তাছাড়া তিনি ২০টির অধিক বই লিখেছেন।
সাখাওয়াত হোসেন ১৯৪৮ সালের ১লা ফেব্রুয়ারি তৎকালীন পূর্ববঙ্গের বরিশাল জেলায় জন্মগ্রহণ করেন। তেজগাঁও সরকারি প্রাথমিক বিদ্যালয়ে প্রাথমিক শিক্ষা শুরু করেন। তিনি করাচি থেকে ১৯৬৩ সালে এসএসসি ও ১৯৬৫ সালে করাচির ইসলামিয়া বিজ্ঞান কলেজ থেকে এইচএসসি পাশ করেন। করাচি বিশ্ববিদ্যালয়ে আন্তর্জাতিক সম্পর্ক বিভাগে অধ্যায়ন কালে সেনাবাহিনীতে যোগ দেন, ১৯৬৬ সালে কমিশন লাভ করেন এবং ১৯৭১ সাল পর্যন্ত তিনি পাকিস্তানের শিয়ালকোটে ছিলেন।
১৯৯৪ সালে তিনি বাংলাদেশ সেনাবাহিনী থেকে ব্রিগেডিয়ার জেনারেল হিসেবে অবসর গ্রহন করেন।
সাখাওয়াত হোসেন ১৯৬৬ সালে পাকিস্তান সেনাবাহিনীতে যোগ দেন। ১৯৭১ সালে বাংলাদেশ স্বাধীন হলে ১৯৭৩ সালে তিনি বাংলাদেশে ফিরে আসেন এবং বাংলাদেশ সেনাবাহিনীতে মেজর পদে কুমিল্লা সেনানিবাসে যোগ দেন। ১৯৯৪ সালে তিনি বাংলাদেশ সেনাবাহিনী থেকে ব্রিগেডিয়ার জেনারেল হিসেবে অবসর নেন। তিনি বাংলাদেশ ইউনিভার্সিটি অব প্রফেশনালস (বিইউপি) থেকে তিনি পিএইচডি ডিগ্রি লাভ করেন।
তিনি বাংলাদেশের সর্ববৃহৎ বাণিজ্যিক ব্যাংক সোনালি ব্যাংকের পরিচালনা পর্ষদের সদস্য হিসাবে দায়িত্ব পালন করেন দুই বছর।
চাকরি ও নির্বাচন কমিশন থেকে অবসরের পর তিনি জাতীয় নিরাপত্তা ও প্রতিরক্ষা বিষয়ে গবেষণার কাজ করছেন। তিনি জাতীয় ও আন্তর্জাতিক পত্রিকার কলামলিস্ট এবং নিরাপত্তা বিশ্লেষক।
তিনি ২০২৪ সালের ৮ আগস্ট বাংলাদেশের অন্তর্বর্তী সরকার এর উপদেষ্টা হিসেবে নিযুক্ত হন। ৯ আগস্ট থেকে ১৬ আগস্ট পর্যন্ত তিনি স্বরাষ্ট্র মন্ত্রণালয়ের উপদেষ্টা হিসেবে দায়িত্ব পালন করেন। ১৬ আগস্ট থেকে ১০ নভেম্বর পর্যন্ত তিনি বস্ত্র ও পাট মন্ত্রণালয়ের উপদেষ্টা হিসেবে দায়িত্ব পালন করেন। ২৭ আগস্ট তিনি নৌপরিবহন মন্ত্রণালয়ের উপদেষ্টা হিসেবে দায়িত্ব পান। ১০ নভেম্বর তিনি শ্রম ও কর্মসংস্থান মন্ত্রণালয়ের উপদেষ্টা হিসেবে দায়িত্ব পান।
ব্রায়ান সেলার্স

আর্থার ব্রায়ান সেলার্স (; জন্ম: ৫ মার্চ, ১৯০৭ - মৃত্যু: ২০ ফেব্রুয়ারি, ১৯৮১) ইয়র্কশায়ারের কেইলে এলাকায় জন্মগ্রহণকারী বিখ্যাত প্রথম-শ্রেণীর ইংরেজ শৌখিন ক্রিকেট তারকা ও অধিনায়ক ছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে ইয়র্কশায়ারের প্রতিনিধিত্ব করেছেন তিনি। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, দলের প্রয়োজনে ডানহাতে অফ-ব্রেক বোলিংয়ে পারদর্শীতা দেখিয়েছেন ব্রায়ান সেলার্স।
ইয়র্কশায়ারের কেইলে এলাকায় ব্রায়ান সেলার্সের জন্ম। মাঝারিসারির ডানহাতি ব্যাটসম্যান হিসেবে মাঝারিমানের বিনোদনধর্মী ক্রিকেট খেলা প্রদর্শন করতেন তিনি। ১৯৩২ থেকে ১৯৪৮ সাল পর্যন্ত প্রথম-শ্রেণীর ক্রিকেট জীবন চলমান ছিল তার। এ সময়ে ৩৩৪টি প্রথম-শ্রেণীর খেলায় অংশগ্রহণ করেছিলেন তিনি।
দ্বিতীয় বিশ্বযুদ্ধের আগে-পাছের প্রায় পুরোটা সময় ইয়র্কশায়ারের সফলতম অধিনায়করূপে কাটিয়েছেন। ১৯৩২ সাল থেকে কাউন্টি দলটিতে নিয়মিতভাবে খেলতে থাকেন। ১৯৩৬ সালে কেমব্রিজ বিশ্ববিদ্যালয়ের বিপক্ষে ব্যক্তিগত সর্বোচ্চ ২০৪ রান তুলেছিলেন। এটিই ইয়র্কশায়ারের পক্ষে অংশগ্রহণকারী শৌখিন খেলোয়াড়দের মধ্যে একমাত্র দ্বি-শতরানের ঘটনা ছিল।
উদ্বোধনী মৌসুম থেকে প্রায়শঃই দলের নিয়মিত অধিনায়ক ফ্রাঙ্ক গ্রীনউডের অনুপস্থিতিতে অধিনায়কত্ব করতেন ব্রায়ান সেলার্স। ঐ মৌসুম শেষে গ্রীনউড অধিনায়কত্ব থেকে পদত্যাগ করলে ১৯৩৩ সালে ব্রায়ান সেলার্সকে দলনেতা হিসেবে মনোনীত করা হয়। ১৯৪৮ সালে অবসর গ্রহণের পূর্ব-পর্যন্ত এ দায়িত্বে নিয়োজিত ছিলেন তিনি। সর্বমোট দশ মৌসুম ইয়র্কশায়ার দলের অধিনায়কের দায়িত্বে ছিলেন। এ সময়ে ছয়বার ইয়র্কশায়ার দল কাউন্টি চ্যাম্পিয়নশীপের শিরোপা বিজয়ে সক্ষমতা দেখায়। এরফলে সর্বকালের সেরা সফলতম ইয়র্কশায়ার অধিনায়কের তালিকায় তিনি অন্তর্ভুক্ত হন। তার তুলনায় কেবলমাত্র প্রতিদ্বন্দ্বী হিসেবে লর্ড হক ও স্টুয়ার্ট সারিজ এগিয়ে রয়েছেন। তার নেতৃত্বাধীন ইয়র্কশায়ার দলটিতে তখন হার্বার্ট সাটক্লিফ, লিওনার্ড হাটন, হেডলি ভেরিটি, বিল বোস ও মরিস লেল্যান্ডের ন্যায় বিখ্যাত ইংরেজ ক্রিকেট তারকা খেলোয়াড়দের অংশগ্রহণ ছিল।
১৯৩৯ সাল পর্যন্ত একাধারে তিন বছর ইয়র্কশায়ারের চ্যাম্পিয়নশীপ শিরোপা বিজয়ে নেতৃত্বদানের স্বীকৃতিস্বরূপ ১৯৪০ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন ব্রায়ান সেলার্স।
খুবই প্রতিদ্বন্দ্বিতাপূর্ণ পরিবেশ গড়ে তুলতেন তিনি। সেলক্ষ্যে মাঠে বেশ নজির স্থাপন করতেন। উইকেটের কাছাকাছি এলাকায় ফিল্ডিং করতেন। তবে ব্যাট হাতে মাঝারিমানের খেলা প্রদর্শন করতেন তিনি। ত্রিশোর্ধ্ব খেলায় অংশ নিলেও মাত্র তিনবার এক মৌসুমে সহস্রাধিক রান তুলতে পেরেছিলেন। সমগ্র খেলোয়াড়ী জীবনে মাত্র চারবার শতরানের সন্ধান পেয়েছিলেন তিনি। তবে, দলের প্রয়োজনে ঠিকই রান সংগ্রহের দিকে ধাবিত হতেন।
ক্রিকেট খেলা থেকে অবসর গ্রহণের পর ইয়র্কশায়ার ক্লাবের প্রথিতযশা প্রশাসকের ভূমিকায় অবতীর্ণ হয়েছিলেন তিনি। খেলোয়াড়ী জীবনকালসহ অবসর পরবর্তীকালে ব্রায়ান সেলার্স ১৯৩৮ থেকে ১৯৫৫ সাল পর্যন্ত ইংল্যান্ডের টেস্ট দল নির্বাচকমণ্ডলীর দায়িত্ব পালন করেছেন। অবসর গ্রহণের পর ইয়র্কশায়ারের পরিচালনা পরিষদের সদস্য ছিলেন। ১৯৬০ ও ১৯৭০-এর দশকের শুরুতে সংঘটিত ক্লাবের বিভিন্ন বিতর্কিত বিষয়ের সমাধান সুদক্ষভাবে সম্পন্ন করেন।
২০ ফেব্রুয়ারি, ১৯৮১ তারিখে বিংলের এল্ডউইকে ৭৪ বছর বয়সে ব্রায়ান সেলার্সের দেহাবসান ঘটে।
ফণীন্দ্রনাথ গুপ্ত

ফণীন্দ্রনাথ গুপ্ত (মৃত্যু: চৈত্র ১৩৪১ বঙ্গাব্দ) বাংলার অন্যতম দেশভক্ত ব্যবসায়ী। তাঁকে ভারতের শিল্পস্থাপনার অধিনায়কও বলা হয়। তিনি ভারতে দেশি প্রযুক্তিতে ঝর্ণা কলম তৈরির কারখানার পথপ্রদর্শক। তিনিই প্রথম দেশি প্রযুক্তিতে ঝর্ণা কলম তৈরির কারখানা করে ব্যবসা শুরু করেন। পরবর্তীতে এটি এফ এন কোম্পানি এন্ড পেন্সিল ফ্যাক্টরি নামে বিখ্যাত হয়।
ফণীন্দ্রনাথ কলকাতার বিখ্যাত গুপ্তু বা গুপ্ত পরিবারের সন্তান ছিলেন। তাঁর পিতামহ দ্বারকানাথ গুপ্ত ছিলেন কলকাতা মেডিকাল কলেজের প্রথম বর্ষের ছাত্র, আধুনিক ভারতের প্রথম শব ব্যবচ্ছেদে মধুসূদন গুপ্তের সহকারী ও ম্যালেরিয়ার বিখ্যাত স্বনামধন্য ওষুধ 'ডি গুপ্তু'র আবিষ্কারক। তাঁর পিতা গোপালচন্দ্র গুপ্ত ছিলেন শিল্পপতি। ফণীন্দ্রনাথ গুপ্ত
প্রেসিডেন্সী কলেজে বি.এ. পড়েন।
পড়াশোনা শেষ করে তিনি প্রসিদ্ধব্যবসায়ী ডি. গুপ্তের কোম্পানীতে কিছুদিন ব্যবসায়ে শিক্ষানবীশী করেন। এরপর ১৯০৫-০৬ খ্রী.স্বদেশী আন্দোলনের সময় দেশী কলম, নিব ও পেন্সিলের কারখানা স্থাপন করে এই ব্যবসায়ে উন্নতি করেন। ভারতবর্ষে ফাউন্টেন পেন তৈরির কাজে তাঁকে পথপ্রদর্শক বলা যায়। তিনি এফ. এন.গুপ্ত নামে বেশি প্রসিদ্ধ ছিলেন। ১৯০৮ সালে তিনি বাংলার শিল্পপতি, সরকারী আমলা, শিক্ষাবিদ ও চিন্তবিদদের নিয়ে বাংলার উন্নতিকল্পে বেঙ্গল ইনিশিয়েটিভ নামে একটি মঞ্চ গঠন করেন। তাতে সদস্য ছিলেন আচার্য প্রফুল্লচন্দ্র রায় ও দাদাভাই নৌরজী।
ফণীন্দ্রনাথ গুপ্ত অন্যান্য বিপ্লবীদের মতো সরাসরি স্বদেশী আন্দোলনে না নেমে একটু অন্যভাবে স্বদেশী আন্দোলনে নিজেকে আত্মনিয়োগ করেন। বাংলাকে স্বয়ংসম্পূর্ণ করার কথা ভেবে বাংলায় দেশীয় কারখানা স্থাপন করার প্রয়োজন অনুধাবন করেন। প্রথমে পেন-পেন্সিল, নিবের কারখানা স্থাপন করেন এবং ১৯০৫ সালে মাত্র কুড়ি বছর বয়সে নিজের বাড়িতেই পেনের কারখানা স্থাপন করেন। পরে ১৯১০ সালে বেলেঘাটায় আরো বৃহৎ আকারে কারখানা গড়ে তোলেন। ১৯২৫ সালে মহাত্মা গান্ধী কলকাতায় থাকাকালীন তাঁর কারখানা পরিদর্শন করেন এবং তাঁর স্বদেশী আন্দোলনের ভাবমূর্তির জন্য ভূয়সী প্রশংসা জানান।
শেখ মোহাম্মদ আবদুল্লাহ

শেখ মোহাম্মদ আবদুল্লাহ (৮ সেপ্টেম্বর ১৯৪৫ - ১৩ জুন ২০২০) একজন বাংলাদেশি রাজনীতিবিদ এবং শেখ হাসিনার চতুর্থ মন্ত্রিসভার ধর্ম বিষয়ক মন্ত্রণালয়ের প্রতিমন্ত্রী ছিলেন। তিনি বাংলাদেশ আওয়ামী লীগের কেন্দ্রীয় কমিটির ধর্ম বিষয়ক সম্পাদক হিসেবেও দায়িত্ব পালন করতেন।
আবদুল্লাহ ১৯৪৫ সালের ৮ সেপ্টেম্বর গোপালগঞ্জ জেলার কেকানিয়া গ্রামে জন্মগ্রহণ করেন। তার পিতার নাম শেখ মো: মতিউর রহমান এবং মাতা মোসাম্মৎ রাবেয়া খাতুন। চার ভাই তিন বোনের মধ্যে তিনি দ্বিতীয়। তিনি জামিয়া ইসলামিয়া দারুল উলুম খাদেমুল ইসলাম গওহরডাঙ্গা মাদ্রাসায় কোরআন হেফজের মাধ্যমে শিক্ষা জীবন শুরু করেন। এরপর সুলতানশাহী কেকানিয়া প্রাথমিক ও উচ্চ বিদ্যালয়ে পড়ালেখা করেন। ১৯৬১ সালে একই বিদ্যালয় থেকে মাধ্যমিক সম্পন্ন করেন। আযম খান সরকারি কমার্স কলেজ থেকে ১৯৬৩ সালে উচ্চ মাধ্যমিক এবং ১৯৬৬ সালে বিকম (অনার্স) ডিগ্রি লাভ করেন। ঢাকা বিশ্ববিদ্যালয় থেকে ১৯৭২ সালে এম.কম. এবং ১৯৭৪ সালে অর্থনীতি বিষয়ে এম.এ ডিগ্রি লাভ করেন। ১৯৭৭ সালে ঢাকার সেন্ট্রাল ল' কলেজ থেকে আইন বিষয়ে স্নাতক সম্পন্ন করেন।
আবদুল্লাহ কর্মজীবনের শুরুতে সুলতানশাহী কেকানিয়া উচ্চ বিদ্যালয়ে প্রধান শিক্ষক হিসেবে যোগদান করেন। পরে গোপালগঞ্জ ও ঢাকা জজকোর্টে ওকালতি পেশায় জড়িত হন। প্রথমে ইসলামিক ফাউন্ডেশন বাংলাদেশের বোর্ড অব গভর্নরস-এর সদস্য ও পরবর্তীকালে উক্ত বোর্ডের চেয়ারম্যান নিযুক্ত হন। তিনি ১৯৯৬ থেকে ২০০১ সাল পর্যন্ত অগ্রণী ব্যাংক লিমিটেডের পরিচালক ছিলেন।
আবদুল্লাহ ছাত্রজীবনে রাজনীতির সাথে যুক্ত হন। আযম খান সরকারি কমার্স কলেজে অধ্যয়নরত অবস্থায় কলেজের ছাত্র সংসদের সহ-সভাপতি নির্বাচিত হন। ১৯৬৬-এর ছয় দফা আন্দোলনে অংশ নেন এবং সে সময় যুবলীগে যোগদান করে গোপালগঞ্জ জেলা যুবলীগের সভাপতি ও জেলা আওয়ামী লীগের সাংগঠনিক সম্পাদক হিসেবে দায়িত্ব পালন করেন। তিনি ১৯৬৯-এর গণঅভ্যুত্থান ও ১৯৭০ সালের সাধরণ নির্বাচনে সক্রিয় ভূমিকা পালন করেন। ১৯৭১ সালে বাংলাদেশের স্বাধীনতা যুদ্ধ শুরু হলে তিনি মুজিব বাহিনীতে যোগদান করে স্বাধীনতা যুদ্ধে অংশ নেন। বাংলাদেশ স্বাধীনতা লাভের পর তিনি গোপালগঞ্জ জেলা শাখা আওয়ামী লীগের সাধারণ সম্পাদক নির্বাচিত হন। গোপালগঞ্জ-৩ আসনে শেখ হাসিনার সবকটি সংসদ নির্বাচনের প্রচারণা ও কার্যক্রমে ভূমিকা পালন করেন।
আবদুল্লাহ বাংলাদেশ আওয়ামী লীগের কেন্দ্রীয় কমিটির ধর্ম বিষয়ক সম্পাদক হিসেবে দায়িত্ব পালন করছেন। ২০১৮ সালে একাদশ জাতীয় সংসদ নির্বাচনে আওয়ামী লীগ সভাপতি শেখ হাসিনা গোপালগঞ্জ-৩ আসন থেকে প্রতিদ্বন্দ্বিতা করেন। আবদুল্লাহ এ আসনে শেখ হাসিনার পক্ষে নির্বাচন পরিচালনার দায়িত্ব পালন করেন। এছাড়া ধর্ম বিষয়ক সম্পাদক হিসেবে তিনি আওয়ামী লীগের সাথে হেফাজতে ইসলাম বাংলাদেশসহ বিভিন্ন ধর্মভিত্তিক দলসমূহের সম্পর্কোন্নয়ন এবং কওমি মাদরাসার সনদ স্বীকৃতির পেছনে ভূমিকা পালন করেন।
একাদশ জাতীয় সংসদ নির্বাচনের পর আওয়ামী লীগ সরকার গঠন করলে তিনি ৭ জানুয়ারি ২০১৯ সালে শেখ হাসিনার চতুর্থ মন্ত্রিসভায় টেকনোক্র্যাট কোটায় ধর্ম বিষয়ক মন্ত্রণালয়ের প্রতিমন্ত্রীর দায়িত্ব পান।
শেখ মোহাম্মদ আবদুল্লাহ পৃথিবীতে গৌরবময় স্মৃতির সাথে রেখে গেছেন এক সুযোগ্য ছেলে (শেখ মোহাম্মাদুল্লাহ) ও নয় মেয়ে।
আবদুল্লাহ ২০২০ সালের ১৩ জুন ঢাকার সম্মিলিত সামরিক হাসপাতালে হৃদযন্ত্রের ক্রিয়া বন্ধ হয়ে মৃত্যুবরণ করেন। তার মৃত্যুর পর কোভিড-১৯ পরীক্ষায় করোনাভাইরাস শনাক্ত হয়।
আ স্টার ইজ বর্ন (১৯৩৭-এর চলচ্চিত্র)

আ স্টার ইজ বর্ন () হল ১৯৩৭ সালে মুক্তিপ্রাপ্ত মার্কিন টেকনিকালার প্রণয়ধর্মী নাট্য চলচ্চিত্র। ছবিটি প্রযোজনা করেছেন ডেভিড ও. সেলৎসনিক এবং পরিচালনা করেছেন উইলিয়াম এ. ওয়েলম্যান। এটি রচনা করেছেন ওয়েলম্যান, রবার্ট কারসন, ডরোথি পার্কার ও অ্যালান ক্যামবেল এবং এতে শ্রেষ্ঠাংশে অভিনয় করেছেন জ্যানেট গেনর ও ফ্রেড্রিক মার্চ। অন্যান্য পার্শ্ব চরিত্রে অভিনয় করেছেন আদল্ফ মেঞ্জু, মে রবসন, অ্যান্ডি ডেভিন, লিওনেল স্ট্যান্ডার ও ওয়েন মুর।
চলচ্চিত্রটি ১০ম একাডেমি পুরস্কারে সাতটি বিভাগে মনোনয়ন লাভ করে এবং শ্রেষ্ঠ কাহিনী বিভাগে একটি পুরস্কার লাভ করে এবং একটি বিশেষ পুরস্কার লাভ করে। এটি চারবার পুনর্নির্মিত হয়েছে, প্রথমবার "১৯৫৪ সালে", দ্বিতীয়বার "১৯৭৬ সালে", তৃতীয়বার ২০১৩ সালে আশিকি টু নামে এবং চতুর্থবার "২০১৮ সালে"।
১০ম একাডেমি পুরস্কার আয়োজনে "আ স্টার ইজ বর্ন" সাতটি বিভাগে মনোনয়ন লাভ করে এবং একটি পুরস্কার অর্জন করে। উইলিয়াম ওয়েলম্যান শ্রেষ্ঠ মৌলিক কাহিনি বিভাগে পুরস্কার লাভ করেন, যা তার কর্মজীবনের একমাত্র অস্কার অর্জন। ডব্লিউ. হাওয়ার্ড গ্রিন চলচ্চিত্রটির রঙিন চিত্রধারণের জন্য সম্মানসূচক একাডেমি পুরস্কার অর্জন করেন।